b"\n_START_ARTICLE_\nMarat\xc3\xb3 de Nova York\n_START_SECTION_\nLa cursa\n_START_PARAGRAPH_\nLa competici\xc3\xb3 comen\xc3\xa7a a Staten Island i travessa el Pont Verrazano Narrows, que es tanca al tr\xc3\xa0nsit durant l'esdeveniment. Durant els primers minuts de la cursa el pont s'inunda de corredors, el que s'ha convertit en el s\xc3\xadmbol m\xc3\xa9s representatiu de la marat\xc3\xb3. _NEWLINE_El tra\xc3\xa7at passa per Brooklyn i tot seguit per Queens. Els corredors travessen llavors el East River a trav\xc3\xa9s del pont de Queensboro per arribar a l'illa de Manhattan. El trajecte pren llavors rumb nord per la Primera Avinguda i transcorre breument pel Bronx abans de retornar a Manhattan per la Cinquena Avinguda i acabar finalment a Central Park."